Et case eksempel - hvad mener du om det?



[**ATA2004**](http://altomboern.dk/user/78972)

3. september 2006 - 21:06 | [Tilbage til mødregruppen](http://altomboern.dk/forummer/modregrupper/modregruppe-november-2004)

Jeg har skrevet følgende case på baggrund af en situation jeg har overværet.

Sille, på 3 år, er på legepladsen med sin Mor. Da Sille siger, at hun vil hjem, rejser Mor sig.

Mor: "Skal du så ikke hente boldene fra legehuset og lægge dem på plads?"

Sille: "Neeej" - lægger hovedet på skrå og trækker sig væk.

Mor: "Jamen, du skal jo rydde op efter dig, så de andre børn kan finde tingene".
Mor: "Sille, skal du ikke hente boldene?"

Sille: "Neeej, det skal du.."

Mor: "Jamen, jeg kan jo ikke komme ind i legehuset".

Sille: "Du kan kravle"

Mor: "Hvis du henter boldene fra legehuset, så lægger jeg dem på plads?"

Sille: "Neeej - du skal hente dem"

Mor kravler ind i legehuset, henter boldene frem og bærer 3 af dem på plads. Sille bærer 1. Derefter går de hjemad, mens Sille bliver mere og mere sur og skriger resten af vejen.

Hvad er det der sker? Hvor går det galt? Hvad mener du?

Kærlige hilsner
Ann-Therese